CELEX: 22009D0081
Language: bg
Date: 2009-07-03 00:00:00
Title: Решение на Съвместния комитет на ЕИП № 81/2009 от 3 юли 2009 година за изменение на приложение IV (Енергетика) и приложение XXI (Статистика) към Споразумението за ЕИП

22.10.2009   
            
            
               BG
            
            
               Официален вестник на Европейския съюз
            
            
               L 277/32
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 81/2009
   от 3 юли 2009 година
   за изменение на приложение IV (Енергетика) и приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение IV към Споразумението бе изменено с Решение на Съвместния комитет на ЕИП № 101/2008 от 26 септември 2008 г. (1)
               
            
         
               (2)
            
            
               Приложение XXI към Споразумението бе изменено с Решение на Съвместния комитет на ЕИП № 73/2009 от 29 май 2009 г. (2)
               
            
         
               (3)
            
            
               Регламент (ЕО) № 1099/2008 на Европейския парламент и на Съвета от 22 октомври 2008 г. относно статистиката за енергийния сектор (3) следва да бъде включен в Споразумението,
            
         РЕШИ:
   Член 1
   След точка 27 (Регламент (ЕО) № 1775/2005 на Европейския парламент и на Съвета) от приложение IV към Споразумението се добавя следната точка:
   
               „28.
            
            
               
                  32008 R 1099: Регламент (ЕО) № 1099/2008 на Европейския парламент и на Съвета от 22 октомври 2008 г. относно статистиката за енергийния сектор (ОВ L 304, 14.11.2008 г., стр. 1) (4).
            
         Член 2
   След точка 26 (Директива 90/377/ЕИО на Съвета) от приложение ХХI към Споразумението се добавя следната точка:
   
               „26а.
            
            
               
                  32008 R 1099: Регламент (ЕО) № 1099/2008 на Европейския парламент и на Съвета от 22 октомври 2008 г. относно статистиката за енергийния сектор (ОВ L 304, 14.11.2008 г., стр. 1).
               За целите на това споразумение разпоредбите на регламента се четат по следния начин:
               Лихтенщайн е освободен от събирането на данни съгласно изискванията в настоящия регламент, с изключение на данни, отнасящи се до вноса и износа на различните енергийни продукти и производството на електроенергия за годишната енергийна статистика (приложение Б).“
            
         Член 3
   Текстовете на Регламент (ЕО) № 1099/2008 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 4 юли 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 3 юли 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 309, 20.11.2008 г., стр. 24.
   
      (2)  ОВ L 232, 3.9.2009 г., стр. 30.
   
      (3)  ОВ L 304, 14.11.2008 г., стр. 1.
   
      (4)  Посочен тук единствено с информационна цел: във връзка с прилагането вж. приложение XXI относно статистиката.“
   
      (5)  Без отбелязани конституционни изисквания.